Naida Kundurović
<s>Naida Kundurović (Sarajevo, 1984) je bosanskohercegovačka novinarka, voditeljica i producentica.</s>

<s>Biografija
Rođena 1984. u Sarajevu u porodici ljekara, provela je veći dio svog djetinjstva u inozemstvu (Libija, Moskva).</s><s>Nakon trinaest godina u inozemstvu porodica Kundurović se vratila u Sarajevo, gdje se Naida zaposlila kao model u spotu za pjesmu Ostaću s tobom Mladena Vojičića Tife.</s><s>Uskoro nakon toga je započela karijeru kao televizijsko lice i kao manekenka za razne modne agencije.</s><s>Kroz ovo je vrijeme dobila mnogobrojna medijska priznanja za rad kao voditeljica i model.</s><s>Godine 2005. je na Univerzitetu u Sarajevu diplomirala žurnalistiku i počela voditi emisiju MTV News na MTV Adriji.</s><s>Završetkom rada za MTV prešla je raditi za bosanskohercegovačku Federalnu televiziju gdje je uređivala i vodila emisiju Pozitiv s fokusom na život u BiH.</s><s>Nakon toga je studirala na Univerzitetu u Amsterdamu, gdje je magistrirala na Naukama europskih komunikacija.</s><s>Jedno vrijeme je radila u Šangaju, Kini kao službenik za komunikacije u jednoj kompaniji.</s><s>Novim povratkom u Bosnu i Hercegovinu, radila je kao stručnjak za medije u Uredu visokog predstavnika za Bosnu i Hercegovinu, gdje se bavila pitanjima poboljšanja socijalnog dijaloga za ključna pitanja relevantna za integracije u Europsku uniju.</s><s>Na N1 televiziji je uređivala i vodila emisiju Impuls od 2014. godine.</s><s>Nakon rođenja kćerke, vratila se na TV ekrane i vodila emisiju Inspiracija od 2021. godine.</s>

<s>Izvori</s>

<s>Bosanskohercegovački novinari</s>

